ET Euroopa Liidu Teataja C 91/4

Itaalia Vabariigi majandusministeeriumi teadaanne vastavalt Euroopa Parlamendi ja nõukogu direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2

(2016/C 91/04)

Majandusministeerium teatab, et on saanud kätte äriühingu PENGAS Italiana S.r.l. (tavanimega FONTEVIVO) taotluse saada luba uurida süsivesinikke alal, mis asub Emilia Romagna maakonnas Parma provintsis ja on piiritletud meridiaane ja paralleele ühendavate joontega, mille tipud on tähistatud järgmiste geograafiliste koordinaatidega:

Punktid Geograafilised koordinaadid Läänepikkus mõõdetuna Monte Mario meridiaanist Põhjalaius a – 2°23′ 45°00′ b – 2°18′ 45°00′ c – 2°18′ 44°57′ d – 2°13′ 44°57′ e – 2°13′ 44°54′ f – 2°08′ 44°54′ g – 2°08′ 44°50′ h – 2°16′ 44°50′ i – 2°16′ 44°47′ l – 2°18′ 44°47′ m Meridiaani – 2°18′ ja endise ala ENI piirilõikepunkt n Endise ala ENI piiri ja meridiaani 2°22′ lõikepunkt o – 2°22′ 44°44′ p – 2°27′ 44°44′ q – 2°27′ 44°48′ r – 2°26′ 44°48′ s – 2°26′ 44°49′ t – 2°27′ 44°49′ u – 2°27′ 44°50′ v – 2°23′ 44°50′

Loataotluses taotletava ala piir punktist m punkti n langeb kokku endise ala ENI piiriga.

Eespool osutatud koordinaadid on määratud kindlaks instituudi l’Istituto Geografico Militare (I.G.M.) riikliku kartograafia kohaselt. Itaalia kaart nr 73 on mõõtkavas 1 : 100 000.

Selle piirkonnakirjelduse alusel on pindala 411,40 km2.

Vastavalt eespool osutatud direktiivile, 25. novembri 1996. aasta õigusakti (decreto legislativo) nr 625 artiklile 4, 4. märtsi 2011. aasta õigusaktile (decreto ministeriale) ja 22. märtsi 2011 õigusaktile (decreto direttoriale) avaldab majandusministeerium teadaande, et huvitatud isikud saaksid esitada konkureerivaid taotlusi süsivesinike uuringuks asjaomasel eespool osutatud punktide ja koordinaatidega piiritletud alal.

Kõnealuse uurimisloa väljaandmiseks pädev asutus on majandusministeeriumi energiavarustuse turvalisuse ja energiainfrastruktuuride osakonna VII üksus (Ministero dello sviluppo economico – Direzione generale per la sicurezza dell’approvvigionamento e le infrastrutture energetiche – Divisione VII)

Kaevandamislubade väljaandmise kord põhineb peamiselt järgmistel õigusaktidel: 21. juuli 1967. aasta seadus nr 613; 9. jaanuari 1991. aasta seadus nr 9; 25. novembri 1996. aasta seadusandlik dekreet (decreto legislativo) nr 625; 4. märtsi 2011. aasta ministri dekreet (decreto ministeriale); 22. märtsi 2011. aasta õigusakt (decreto direttoriale) ja 30. oktoobri 2015. aasta ministri dekreet.

Taotluste esitamise tähtaeg on tavaliselt kolm kuud pärast käesoleva teadaande avaldamist Euroopa Liidu Teatajas.

Pärast kõnealuse ajavahemiku lõppu esitatud taotlusi ei võeta arvesse.

Taotlused tuleb esitada aadressil:

Ministero dello sviluppo economico Direzione generale per la sicurezza dell’approvvigionamento e le infrastrutture energetiche Divisione VII Via Molise 2 00187 Roma ITALIA

Taotluse võib esitada ka sertifitseeritud elektronposti teel, saates kogu dokumentatsiooni elektroonilises vormingus ning taotleja äriühingu ametliku esindaja elektroonilise allkirjaga varustatult aadressil dgsaie.div07@pec.mise.gov.it.

Vastavalt ministrite nõukogu esimehe 22. detsembri 2010. aasta dekreedi (decreto del Presidente del Consiglio dei Ministri) nr 22 lisa A punktile 2 ei tohi uurimisloa väljaandmise menetlus kesta kokku üle 180 päeva.